ཤ་བརྒྱ་ཟན་བརྒྱའི་ལག་ལེན་གསལ་བྱེད་བཞུགས་སོ།།ན་མོ་པྲཥྚ་རུ་པཏྶ་ཀ་རཱ་ཡ།བན་པོ་ན་བྱད་ཁ་མཐུ་གཏད་སོགས་གདོན་ཆེན་པོ་དང་།ལྷག་པར་མི་དང་རྟ་ཕྱུགས་ཀྱི་ནད
གདོན་གློ་བུར་བཟློག་པ་ལ་ཆེད་དུ་བསྔགས་པའི་ཤ་བརྒྱ་ཟན་བརྒྱའི་གླུད་གཏོང་ཚུལ་ནི།པདྨ་དབང་ཆེན་ལྟ་བུའི་ཡི་དམ་གང་བྱེད་ཆོས་སྲུང་དང་བཅས་པའི་མཆོད་གཞིའི་མདུན་དུ།སྟེགས་ནག་པོའི་དབུས་སུ་བསྲུང་བྱ་མི་ཕྱུགས་གང
ཡིན་དང་མཐུན་པའི་འདྲ་གླུད་སྐྱེ་མཆེད་དོད་ཅིང་རྒྱན་དང་བཅས་པ་བདུན་ནམ་མཐའ་བསྐོར་དུ་ཡུལ་འབྲོག་གི་ཡོ་བྱད་དང་གཟུགས་འགྲོས་སྲིད་ཚད་འབྱོར་ཚད་ཀྱི་གཟུགས་དང་།ལ་རྫས་ཀླུ་བརྫས།དར་ཟབ་སྣམ་རས་འབྲུ་ནག
རིན་ཆེན་ཟས་སྣ་སོགས་དངོས་སུ་འབྱོར་པ་རྣམས་དངོས་སུ་བཞག།རྟ་ཁལ་དྲིལ་ཁལ་སྤྲེའུ་གཡག་ཁལ་དུ་མ་བྱ།དེ་དག་གི་ཕྱོགས་བཞིའི་ཤར་དུ་བགཟན་གྱི་སྤྲེའུ་དཀར་པོ་ཁལ་བཀལ་བ་ཀེང་རུས་ཀྱིས་འདེད་མི།ལྷོར་རྟ་དམར་ཁལ
བཀལ་བ་བཙུན་པ་ཞྭ་དམར་གྱོན་པས་འདོད་པ།ནུབ་ཏུ་དྲིལ་ནག་ཁེལ་བཀལ་བ་བཙུན་པ་ཞྭ་སེར་གྱོན་པས་འདོད་པ།བྱང་དུ་མཛོ་རོག་ཁལ་བཀལ་བ་སྒྲུབ་པ་དོམ་ར་ཅན་གྱིས་འདོད་པས།བཞི་ཀའང་རྒྱབ་ཏུ་འབོག་ཁུར་བ།ཕྱོགས་བཞི་སོ
སོར་ཚངས་བུའམ་ཐེབ་ཀྱུ་ཤ་དམར་གྱིས་བརྒྱན་པ་ཉེར་ལྔ་རེ་དཀོར་ཆ་དང་བཅས་པ་བཤམ།གལ་ཏེ་བྱད་ཁ་ཟློག་པ་ལྟ་བུའི་དགོས་པ་འབྲེལ་ཟོར་བྱེད་ན།དམར་གཏོར་མཚེ་ཡུངས་ཀྱིས་བརྒྱན་པ་བརྒྱད་དམ་བཞིའམ་གཅིག་གང་འབྱོར་ཡི་དམ་གྱི་

གཏོར་མའི་མདུན་དུ་བསྒྲིག།ཕྱོགས་གང་བདེར་རིན་པོ་ཆེའི་སྣོད་དུ་གསེར་སྐྱེམས་གཙང་མ་དང་།གུ་གུལ་ཡུངས་ཐུན་རོལ་མོ་སོགས་འདུ་བྱ།མཆོད་གཏོར་རྣམས་སྤོས་ཆབ་ཀྱིས་ཕྱུང་།ཡི་དམ་ཆོས་སྲུང་གི་གཞུང་བསྲང་།སྐོང་ཚོགས
སོགས་གྲུབ་པ་དང་།ཡས་རྣམས་སྔགས་དྲུག་ཕྱག་དྲུག་གིས་བྱིན་རླབས་རྒྱས་པར་བྱ།ཧཱུཾ་མཛད་ཀྱི་ཕྱག་རྒྱ་བྱས་ལ།ན་མོ།རིག་འཛིན་རྩ་བརྒྱུད་ཀྱི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་
སངས་རྒྱས་ཀྱི་བཀའ་བདེན་པ་དང་།ཆོས་ཀྱི་བཀའ་བདེན་པ་དང་།དགེ་འདུན་གྱི་བཀའ་བདེན་པ་དང་།གསང་སྔགས་རིག་སྔགས་གཟུངས་སྔགས་སྙིང་པོ་ཕྱག་རྒྱ་ཏིང་ངེ
འཛིན་རྣམས་ཀྱི་བཀའ་བདེན་པ་དང་།ཆོས་ཉིད་གདོད་ནས་སྟོངས་ཤིང་ཆོས་ཅན་རྒྱུ་འབྲས་བསླུ་བ་མེད་པའི་བཀའ་བདེན་པ་དང་།བདེན་པ་ཆེན་པོའི་བྱིན་རླབས་ཀྱིས།རྣལ
འབྱོར་པ་བདག་དང་སྦྱིན་པའི་བདག་པོའམ།ཡུལ་ཕྱོགས་འདིའི་མི་ཕྱུགས་ལྟ་བུ་སྐབས་ཐོབ་ཁ་བསྒྱུར།འཁོར་དང་བཅས་པ་ལ་གནོད་ཅིང་འཚེ་བར་བྱེད་པའི་བྱད་ཁ་རྒོད་གཏོང
ནད་རིམས་དལ་ཡམས་གློ་བུར་ཡེ་འདྲོགས་ཀྱི་བདག་པོ་བདག་མོ་ལན་ཆགས་བུ་ལོན་ཤ་འཁོན་གཉེར་བ་ཐམས་ཅད་སྐད་ཅིག་ཡུད་ཙམ་ལ་ལན་ཆགས་གླུད་ཀྱི་གཏོར་མ

ལེན་པའི་སླད་དུ་འདིར་མཆིས་པར་གྱུར་ཅིག།ཌཱ་ཀི་ཧཱུྃ་ཛཿལན་གསུམ་གྱིས་བགུགས།ཛཿཧཱུཾ་བྃ་ཧོཿབྱམས་པའི་སེམས་དང་ལྡན་པས་རྟེན་དང་གཉིས་མེད་དུ་འཁོད་ཅིང་སྒྲུབ་པ
པོས་ཅི་ལསྒོ་བའི་བཀའ་ལ་ཉན་པར་བསམ།དབྱངས་རོལ་བཅས།ཧཱུྃཿདང་པོ་རྒྱལ་བྱུང་གང་ནས་བྱུངཿསོགས་ནས།སུ་དང་འཕྲད་པ་དེ་ལ་སྦྱརཿཅེས་པའི་བར་བྱེད་ལ།འགལ་འཁྲུལ་ནོངས་པ་སོགས་ཀྱི་ཚིག་མཚམ
སུ་མཆོད་གཡོག་པས་གླུད་གཏོར་རྣམས་ཕྱོགས་བཞི་སོ་སོ་སྣོད་སོ་སོར་བསྡུས།ཚིག་མཐའི་འོལ་འོག་ཏུ་ཕྱོགས་མ་ནོར་བར་སྐྱེལ།ཟོར་མི་བྱེད་ན་མཚམས་གཅོད་བསྲུང་འཁོར་བྱས་ནས་རྗེས་ཆོ་ག་ལ་འཇུག་ཅིང་ཟོར་བྱེད་ན།ཡི་དམ་གྱི་ཟློག་སྔགས་བཟླས་པས
ཟོར་བྱིན་གྱིས་བརླབས་ལ།བྷྱོཿབདག་ལ་ཕུར་པའི་དཔལ་ཁ་སོགས་ལན་གྲངས་གསུམ་ལྔ་བདུན་སོགས་བརྗོད།གཞུང་གི་ཆད་མདོ་ལ་ཏང་།གསེར་སྐྱེ་མས་སྤྱི་མཚམས་འབུལ་མཐར།ཡིད་དམ་ཆོས་སྐྱོང་གི་བསྐུལ་ཟློག་དམིགས་བསལ་ཡོད་ན་དེ་དང་།མེད་ན།
བྷྱོཿམདོས་ཟོར་རཤ་ཁྲག་ལྟ་བུ་སྤྱི་འཚམ་གྱི་ཟློག་པ་འདོན་ལ་ཕྱོགས་བཞིའམ།གཉེན་པོ་རྒྱུ་བའི་གདོང་མ་ཐུག་པར་གནོད་པའི་ཕྱོགས་སུ་འཕངས་ལ་བརྟན་མ་བསྐྱང་།གཏོར་སྣོད་སྲུབ་པ་རྟ་ཟོ་བརྡུང་།བོར་ཡོད་མེད་གང་ལྟར་ཚེ་འགུགས་རྒྱས་པ་རྩ།རྗེས་ཀྱི་བྱ་བ་བཀྲ་ཤིས
བཅས་སྤྱི་ལྟར་བྱ་བ་ནི་ལག་ལེན་གྱི་རྒྱུད་མ་ཆད་ལ་ཁུངས་བཙུན་རང་བཟོམ་འདྲེས་པའི་གཏོ་ཅོག་ཁྱེར་བདེ་བྱིན་རླབས་དང་ལྡན་པ་ཡིན་ནོ།།ཞེས་རྩའང་བློ་གྲོས་མཐའ་ཡས་ཀྱིས་བྲིས་པ་གཞན་ལ་ཕན་པར་གྱུར་ཅིག།།དགེ་ལེགས་འཕེལ།